**SKOLELØP**

**for TV-aksjonen NRK Redd Barna**

**LØP FOR Å LA BARN LEVE I FRED**

**Skolens forberedelse**

Vi anbefaler at elevene som skal være med på skoleløpet først gjennomfører TV-aksjonens undervisningsopplegg på [www.salaby.no](http://www.salaby.no). Opplegget gjør at elevene lærer om TV-aksjonens tema – som i år er barn rammet av krig og konflikt – og samtidig når læringsmål i læreplanen. Salaby er vanligvis en betalingstjeneste, men TV-aksjonens undervisningsopplegg er **gratis og ligger fritt tilgjengelig for alle** (ingen passord). Ved å gjennomføre undervisningsopplegget først, settes løpet inn i en pedagogisk kontekst.

Merk at dette konseptet er kontantfritt. Alle sponsorpenger betales inn via betalingstjenesten Spleis – direkte fra sponsoren til TV-aksjonen. Skolen kan melde seg på via å [trykke her](https://spleis.no/skoleaksjon) og så får skolen sin egen resultatside, hvor innsamlet beløp løpende oppdateres. **Skolen behøver altså ikke håndtere kontanter, eller samle inn penger.** Alle givere er anonyme, slik at foreldre fritt kan bidra etter evne.

**Slik organiserer dere løpet**

Bestem en løype med en avgrenset rundelengde (for eksempel 400 meter). Det er viktig at man kan løpe rundt og rundt (idrettsbane el.). Løperne skal løpe runder i en avtalt tid avhengig av aldersgruppe på løperne, for eksempel 45 minutter.

Det kan være en fordel å lage ulike ruter for de ulike klassetrinnene, for å unngå kø og uhell. Vi anbefaler også differensiering i løpetid, se tabell lenger ned.

Skolen må gjerne spille musikk, og ha en speaker under løpet. God stemning gir en bedre opplevelse for deltakerne.

Dersom dere velger å gjennomføre differensiert løpetid (de minste løper kortere tid), anbefaler vi at de klassetrinnene som er ferdige å løpe stiller seg ved ruten, og heier på de eldre elevene. Det skaper samhold og gjør aktiviteten til en god fellesopplevelse.

**Estimert løpedistanse pr klassetrinn**

På bakgrunn av tidligere gjennomførte skoleløp har vi laget en oversikt over estimert løpt distanse pr klassetrinn. Merk at løpetiden er differensiert pr klassetrinn (se tabellen).

|  |  |  |
| --- | --- | --- |
| **Klasse-trinn** | **Anbefalt løpetid** | **Gjennomsnittlig****distanse per elev** |
| 1 | 30 minutter | 3,1 kilometer |
| 2 | 30 minutter | 3,4 kilometer |
| 3 | 45 minutter | 4,3 kilometer |
| 4 | 45 minutter | 5,0 kilometer |
| 5 | 60 minutter | 7,1 kilometer |
| 6 | 60 minutter | 7,2 kilometer |
| 7 | 60 minutter | 8,1 kilometer |

Bruk denne oversikten til å regne ut estimert antall runder per klassetrinn i ranselposten til hjemmene.

**Barnas forberedelse**

I forkant av løpet kan løperne hente inn sponsorer til støtte for egen innsats. Sponsorene betaler en selvvalgt sum per runde eleven løper. Foreldre, besteforeldre, tanter, onkler og naboer forplikter seg til å betale en sum per runde eleven løper. Sponsorkortet skal ikke returneres til skolen.

**Husk å finne praktiske løsninger for barn som av ulike grunner ikke kan løpe eller gå.** Målet er at alle elever skal inkluderes i aktiviteten. Også elever med spesielle behov, som for eksempel rullestol. Et tips kan være å få med lokale idrettshelter som «hjelpeløpere» til de som av ulike grunner ikke kan løpe eller gå.

*Vennligst merk: Vi anbefaler at skolen overfor barna fokuserer på innsatsen, og antall runder barna løper – ikke på kronebeløpet den enkelte elev samler inn. Sett et felles mål for klassen eller skolen i antall runder eller distanse som de sammen skal prøve å nå.*

Etter endt løp får eleven ansvar for å underrette sine eventuelle sponsorer om antallet runder eleven løp, og opplyse om skolens unike lenke for innbetaling av beløpet. [Lenken får skolen gjennom å melde på skolen her.](https://spleis.no/skoleaksjon) Man kan betale med bankkort eller Vipps. Betalingsinformasjon står på deltakerkortet (neste side). Vi sporer ikke hvem som har gitt penger, gavene er anonyme på individnivå – det er skolen som blir stående som giver av totalsummen.

**Huskeliste til årets beste skoledag**

1. **Forberedelse før løpet**
	1. La elevene gjennomføre **undervisningsopplegget**

Salaby (gratis). Søk opp TV-aksjonen på [salaby.no](http://www.salaby.no) eller finn det på [tvaksjonen.no/skole](https://blimed.no/skole)

* 1. Gå inn her: <https://spleis.no/skoleaksjon> Her kan du melde på din skole for å få din unike **aksjonsnettside** for innbetaling av sponsorpenger. Lenken dere får ved påmelding skal limes inn i ranselpostene (felter merket med turkis farge).
	2. Send **ranselpost** til hjemmet, omtrent to uker før løpet (vedlegg 1):
		1. Side 1 og 2: Informasjonsskriv om skoleløpet. Husk å først fylle ut feltene merket med gul farge og turkis farge.
		2. Side 3: Sponsorkort som foreldre hjelper eleven å fylle ut. Send gjerne en påminnelse til hjemmet på epost, omtrent en uke før løpet. Husk å fylle inn adressen til skolens innsamlingsside (Spleis) før utskrift.
1. **Gjennomføring av selve løpet**
	1. Skriv ut **løpekort** som eleven har med seg under løpet. Kortet kan med fordel lamineres, eller limes til en papp eller lignende, for å gjøre det mer holdbart. **Løpekort lastes ned her** eller på [tvaksjonen.no/skoleløp](https://blimed.no/skolel%C3%B8p). Sørg for tilstrekkelig antall **voksne** som skal markere antall runder på elevenes løpekort. Husk god tusj.
	2. En «speaker», slik at man kommentere og heie underveis. Spill gjerne musikk på høyttaleranlegg.
	3. Startsignal/pistol/klokke til å starte løpet.
	4. På større skoler er det en fordel med **ulike løyper** til de ulike klassetrinnene. Særlig de laveste klassetrinnene kan ha glede av å løpe for seg selv.
2. **Takkesamling for elevene (valgfritt)**
	1. Det anbefales å gjennomføre en kort **takkesamling** for alle elever. Fokuset kan være å takke for innsatsen. Det kan understrekes at elevene ved sin innsats har hjulpet de som trenger hjelp. Dette kan også gjøres klassevis.
	2. Skolen kan laste ned **diplom** fra skolens egen Spleisside. På større skoler kan det være mer praktisk å dele ut diplomene klassevis.
3. **Melding til sponsorer om innbetaling av beløp**
	1. Elevens sponsorkort viser hvor mange sponsorer eleven har, og hvor mye de vil betale per runde. Elevens løpekort viser hvor mange runder eleven løp.
	2. En **påminnelse til sponsorene** øker antall innbetalinger. Vi anbefaler derfor at elevene får med seg ranselpost hjem samme dag som løpet gjennomføres. Der oppfordres foresatte til å hjelpe eleven å informere sponsorer om hvilket beløp som skal innbetales. (vedlegg 2)